**DĖL ROKIŠKIO RAJONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠO PATVIRTINIMO**

2019 m. rugsėjo 27 d. Nr. TS-

Rokiškis

Vadovaudamasis Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Rokiškio rajono savivaldybės taryba  n u s p r e n d ž i a:

1. Patvirtinti Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą (pridedama).

2. Pripažinti netekusiu galios Rokiškio rajono savivaldybės tarybos 2014 m. gruodžio 19 d. sprendimą Nr. TS-257 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ su vėlesniais pakeitimais ir papildymais.

3. Nustatyti, kad šis sprendimas įsigalioja nuo 2019 m. spalio 1 d.

4. Paskelbti šį sprendimą Rokiškio rajono savivaldybės interneto tinklalapyje bei Teisės aktų registre.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

PATVIRTINTA

Rokiškio rajono savivaldybės tarybos

2019 m. rugsėjo 27 d.

sprendimu Nr. TS-

**ROKIŠKIO RAJONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠAS**

**BENDROSIOS NUOSTATOS**

1. Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas (toliau – Aprašas) nustato pagrindines Rokiškio rajono savivaldybės (toliau – savivaldybė) turto perdavimo panaudos pagrindais laikinai neatlygintinai valdyti ir naudotis (toliau – turto perdavimas panaudos pagrindais) sąlygas, savivaldybės institucijų, dalyvaujančių savivaldybės turto perdavimo panaudos pagrindais procese, teises ir pareigas, panaudos gavėjų teises ir pareigas, taip pat pagrindinius panaudos sutarties sudarymo reikalavimus.

2. Šiame Apraše vartojamos sąvokos suprantamos taip, kaip jos apibrėžtos ar vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme.

3. Panaudos sutarties dalyku gali būti savivaldybei nuosavybės teise priklausantis nematerialusis, ilgalaikis ir trumpalaikis materialusis turtas (toliau – savivaldybės turtas).

4. Savivaldybės turto panaudos sutartis su panaudos subjektais sudaro savivaldybės turtą patikėjimo teise valdantys subjektai (toliau – turto valdytojai).

5. Turto valdytojas, sudaręs savivaldybės turto panaudos sutartį, per 5 darbo dienas pateikia panaudos sutarties su joje nurodytais priedais kopiją savivaldybės administracijos Turto valdymo ir ūkio skyriui.

6. Savivaldybės turto panaudos sutarties pakeitimai, papildymai ir priedai galioja, jeigu sprendimą dėl jų priėmė pradinį sprendimą perduoti turtą panaudos pagrindais priėmęs subjektas, jie iš esmės nepakeičia sutarties, yra sudaryti raštu ir pasirašyti sutarties šalių.

7. Perduoto panaudos pagrindais valdyti ir naudotis savivaldybės turto sąrašą savivaldybės administracija skelbia savo internetinėje svetainėje. Sąraše nurodomas patalpų adresas, plotas, unikalus numeris, panaudos sutarties terminas, teisinis pagrindas, kuriuo vadovaujantis priimtas sprendimas, ir savivaldybės turtą panaudos pagrindais valdantis ir naudojantis subjektas.

8. Šis Aprašas gali būti keičiamas, papildomas ir pripažįstamas netekusiu galios savivaldybės tarybos sprendimu.

**TURTO SUTEIKIMO PANAUDOS PAGRINDAIS SUBJEKTAI, KRITERIJAI IR KITOS SĄLYGOS**

9. Savivaldybės turtas gali būti perduotas panaudos pagrindais šiems subjektams:

9.1. Savivaldybės biudžetinėms įstaigoms;

9.2. viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais;

9.3. asociacijoms (tik 10 punkte nustatytiems veiklos tikslams);

9.4. labdaros ir paramos fondams (tik 10 punkte nustatytiems veiklos tikslams);

9.5. egzilio sąlygomis veikiančioms aukštosioms mokykloms;

9.6. kitiems subjektams, jeigu tokio perdavimo tvarka ir sąlygos nustatytos Lietuvos Respublikos įstatymuose, tarptautinėse sutartyse ar tarptautiniuose susitarimuose.

10. Savivaldybės turtas panaudos pagrindais laikinai neatlygintinai valdyti ir naudotis gali būti perduodamas tik toms asociacijoms ir labdaros ir paramos fondams, kurių pagrindinis veiklos tikslas yra bent vienas iš šių tikslų:

10.1. užtikrinti vaiko ir (ar) šeimos gerovės ir (arba) vaiko teisių apsaugą;

10.2. teikti pagalbą nusikaltimų aukoms ir (arba) smurtą artimoje aplinkoje patyrusiems asmenims;

10.3. užtikrinti neįgaliųjų ar kitų socialinę atskirtį patiriančių asmenų grupių (prekybos žmonėmis aukų, asmenų, turinčių psichikos ir elgesio sutrikimų dėl psichoaktyviųjų medžiagų vartojimo, nuteistųjų ir asmenų, paleistų iš laisvės atėmimo vietų, bei kitoms socialinę atskirtį patiriančių asmenų grupėms priklausančių asmenų) ir užsieniečių socialinę integraciją;

10.4. teikti pagalbą ir (arba) socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį;

10.5. teikti pagalbą, sietiną su pacientų teisių gynimu, organizuoti ir teikti ligų prevencijos paslaugas;

10.6. teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu;

10.7. tenkinti gyvenamosios vietovės bendruomenės viešuosius poreikius. Šį veiklos tikslą įgyvendinančiai asociacijai panaudos pagrindais gali būti perduotas tik savivaldybės turtas;

10.8. tenkinti žmonių fizinio aktyvumo poreikius per kūno kultūros ir sporto veiklos skatinimą;

10.9 tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą.

11. Sprendimą dėl savivaldybės turto perdavimo panaudos pagrindais ar panaudos sutarties priima:

11.1. Savivaldybės taryba – Aprašo 9.2–9.6 punktuose nurodytiems subjektams;

11.2. Savivaldybės administracijos direktorius – Aprašo 9.1 punkte nurodytiems subjektams.

12. Savivaldybės turtas Aprašo 9 punkte nurodytiems subjektams (išskyrus 9.1 ir 9.6 punktuose nurodytus subjektus) gali būti perduodamas panaudos pagrindais laikinai neatlygintinai valdyti ir naudotis, jeigu jie atitinka šiuos kriterijus:

12.1. panaudos subjektas pagrindžia, kad prašomas panaudos pagrindais suteikti turtas yra reikalingas jo vykdomai veiklai (jeigu subjektas yra asociacija ar labdaros ir paramos fondas – 10 punkte nustatytiems veiklos tikslams), dėl kurios turtas galėtų būti perduotas, ir jo naudojimo paskirtis atitinka šio subjekto steigimo dokumentuose nustatytus veiklos sritis ir tikslus;

12.2. nustatyta tvarka yra įvertintas poveikis konkurencijai ir atitiktis valstybės pagalbos reikalavimams.

13. Savivaldybės turtas 9.1 papunktyje nurodytiems subjektams gali būti perduodamas panaudos pagrindais laikinai neatlygintinai valdyti ir naudotis panaudos pagrindais ne ilgesniam kaip 20 metų laikotarpiui, 9.2-9.6 papunkčiuose nurodytiems subjektams – ne ilgesniam kaip 10 metų laikotarpiui, jeigu įstatymai nenumato kitaip.

14. Besikreipiančioji organizacija savivaldybei privalo pateikti prašymą, kuriame organizacija turi nurodyti savo pageidavimus bei pagrįsti, kad prašomas perduoti turtas yra reikalingas jos vykdomai veiklai ir jo naudojimo paskirtis atitinka subjekto veiklos sritis ir tikslus. Besikreipiančiosios organizacijos prašymas turi būti teikiamas su organizacijos įstatų (nuostatų) kopija.

15. Sprendimo projekte nurodoma:

15.1. perduodant savivaldybės nekilnojamąjį turtą: perduodantis ir priimantis subjektai; panaudos sutarties terminas; nekilnojamojo turto panaudojimo paskirtis, pavadinimas ir adresas; unikalus numeris ir bendras statinio plotas (jeigu toks yra) arba kiti nekilnojamajam turtui būdingi geometriniai parametrai, atsižvelgus į šio turto naudojimo paskirtį; nekilnojamojo turto ar kitų nekilnojamųjų daiktų vienetai; kitos panaudos sąlygos (jeigu tokių reikia);

15.2. perduodant kitą nematerialųjį, ilgalaikį ir trumpalaikį materialųjį turtą: perduodantis ir priimantis subjektai; turto pavadinimas; kiti duomenys, identifikuojantys savivaldybės turtą (turto inventorinis numeris, markė, modelis, identifikavimo ir valstybinis numeriai); turto skaičius (vienetais); panaudos sutarties terminas; turto panaudojimo paskirtis; perduodamo turto sąrašas su šiame papunktyje nurodytais turto identifikavimo duomenimis, jeigu panaudos pagrindais perduodami daugiau nei 2 turto vienetai; kitos panaudos sutarties sąlygos (jeigu reikia).

16. Kartu su sprendimų projektais turi būti teikiama:

16.1. besikreipiančiosios organizacijos prašymas perduoti savivaldybės turtą panaudos pagrindais su įstatų (nuostatų) kopija;

16.2. perduodant savivaldybės nekilnojamąjį turtą:

16.2.1. Nekilnojamojo turto registro centrinio duomenų banko išrašo kopija;

16.2.2. nekilnojamojo daikto kadastro duomenų bylos kopijos, jeigu perduodamos patalpos ar jų dalys, nesuformuotos kaip atskiras nekilnojamasis daiktas.

16.2.3. Turto valdytojo sutikimas perduoti turtą valdyti ir naudoti jį panaudos pagrindais, nurodant konkretų terminą, bei sąlygas.

16.2.4. Aprašo 9.2-9.6 punktuose nustatytais atvejais, teikiamas sutarties projektas.

17. Panaudos sutartį panaudos gavėjas arba jų įgaliotas atstovas privalo pasirašyti per 15 kalendorinių dienų, nuo sprendimo perduoti savivaldybės turtą panaudos pagrindais priėmimo:

17.1. Kai turtas perduodamas Aprašo 9.2-9.6 punktuose nurodytiems subjektams pasirašoma sutartis, kurios projektui iš anksto pritarė savivaldybės taryba.

17.2. Kai turtas perduodamas Aprašo 9.1 punkte nurodytiems subjektams pasirašoma panaudos sutartis, parengta pagal savivaldybės tarybos sprendimu patvirtintą panaudos sutarties formą (priedas). Perduodant kitą nematerialųjį, ilgalaikį kilnojamąjį ir trumpalaikį materialųjį savivaldybės turtą Sutarties formos laikomasi *Mutatis mutandis.*

18. Savivaldybės turto panaudos sutartyje turi būti nustatytas panaudos sutarties terminas, pagal panaudos sutartį perduodamo turto naudojimo paskirtis, panaudos gavėjo pareiga savo lėšomis atlikti nekilnojamojo daikto einamąjį ar statinio kapitalinį remontą, kito ilgalaikio materialiojo turto remontą, apmokėti visas turto išlaikymo išlaidas, savo lėšomis apdrausti visam sutarties galiojimo laikotarpiui gaunamą turtą nuo žalos, kuri gali būti padaryta dėl ugnies, vandens, gamtos jėgų, vagysčių, trečiųjų asmenų neteisėtų veikų ir kitų draudiminių įvykių bei kitos Lietuvos Respublikos civilinio kodekso bei Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatytos panaudos sąlygos.

19. Savivaldybės turto perdavimas įforminamas savivaldybės turto perdavimo ir priėmimo aktu. Savivaldybės turto perdavimo ir priėmimo aktas pasirašomas per 5 darbo dienas nuo savivaldybės turto panaudos sutarties pasirašymo. Atskiras savivaldybės turto perdavimo ir priėmimo aktas su panaudos gavėju gali būti nepasirašomas, jei panaudos davėjas ir panaudos gavėjas sutaria, kad pasirašant sutartį yra perduodamas savivaldybės turtas ir ši sutartis kartu yra turto perdavimo ir priėmimo aktas.

20. Panaudos gavėjas negali jam panaudos pagrindais perduoto savivaldybės turto išnuomoti ar kitaip perduoti naudotis tretiesiems asmenims.

21 Panaudos gavėjas privalo:

21.1. panaudoti savo lėšas suteikto nekilnojamojo daikto einamajam remontui, prieš tai, atliekamų darbų aprašą bei sąmatą pateikiant panaudos davėjui, ir (esant reikalui) statinio kapitaliniam remontui, kito ilgalaikio materialiojo turto remontui atlikti. Panaudos pagrindais perduoto turto remonto poreikį savo iniciatyva gali nustatyti panaudos gavėjas arba panaudos davėjas, kuris, apžiūrėjęs turtą, gali įpareigoti panaudos gavėją atlikti būtinuosius remonto darbus;

21.2. savo lėšomis apdrausti visam sutarties galiojimo laikotarpiui jam perduotą savivaldybės turtą nuo žalos, kuri gali būti padaryta dėl ugnies, vandens, gamtos jėgų, vagysčių, trečiųjų asmenų neteisėtų veikų ir kitų draudiminių įvykių;

21.3. savo lėšomis teisės aktų nustatyta tvarka užregistruoti panaudos sutartį dėl perduoto savivaldybės nekilnojamojo turto VĮ „Registrų centras“;

21.4. kas mėnesį savo lėšomis mokėti komunalinius mokesčius pagal atskiras sudarytas sutartis su paslaugų teikėjais. Jeigu panaudos pagrindais suteikiamos patalpos, kuriose nėra atskirų vandens, elektros ir (ar) šilumos energijos įvadų, panaudos gavėjas moka komunalinius mokesčius pagal turto patikėtinio pateiktas sąskaitas, jeigu teisės aktai nenustato kitaip.

21.5. atlikti nekilnojamojo turto kapitalinį remontą, rekonstravimą ar paskirties pakeitimą, taip pat nekilnojamojo turto dalies paprastąjį remontą, kai planuojama patalpas perplanuoti, tik gavęs savivaldybės administracijos direktoriaus ar jo įgalioto asmens išankstinį raštišką sutikimą;

21.6. vykdyti kitas Lietuvos Respublikos civilinio kodekso ir Lietuvos Respublikos valstybės ir savivaldybių turto valdymo, naudojimo ir disponavimo juo įstatymo numatytas panaudos sąlygas.

22.Savivaldybės turto valdytojas privalo kontroliuoti, ar panaudos gavėjas naudoja perduotą turtą pagal paskirtį, ar verčiasi veikla, dėl kurios buvo perduotas savivaldybės turtas, ar vykdo visas savivaldybės turto panaudos sutartyje ir šiame Apraše numatytas sąlygas. Apie pastebėtus panaudos sutarties ir (ar) Aprašo reikalavimų pažeidimus, turto valdytojas nedelsiant privalo informuoti savivaldybės administracijos Turto valdymo ir ūkio skyrių.

23. Savivaldybės turto panaudos sutartis pasibaigia:

23.1. jos terminui pasibaigus;

23.2. kitais teisės aktų nustatytais atvejais.

24. Sutartis nutraukiama prieš terminą:

24.1. įvykus suteikto panaudos pagrindais turto viešo pardavimo aukcionui;

24.2. jeigu panaudos gavėjas nevykdo veiklos, dėl kurios buvo perduotas savivaldybės turtas, ar šį turtą naudoja ne pagal paskirtį;

24.3. šalių susitarimu;

24.4. Lietuvos Respublikos civilinio kodekso nustatyta tvarka.

25. Sutartis gali būti nutraukiama prieš terminą, jei panaudos gavėjas nevykdo kitų Aprašo 21 punkte numatytų įsipareigojimų.

26. Apie numatomą panaudos sutarties nutraukimą prieš terminą viena šalis kitą šalį turi įspėti raštu ne vėliau kaip prieš vieną mėnesį.

27. Pasibaigus savivaldybės turto panaudos sutarties galiojimui arba ją nutraukus prieš terminą, savivaldybės turtas turi būti grąžintas savivaldybės turto perdavimo ir priėmimo aktu panaudos davėjui tokios būklės, kokios buvo jam perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo turto.

28. Panaudos gavėjui, pagerinusiam perduotą pagal panaudos sutartį savivaldybės turtą, už pagerinimą neatlyginama.

**BAIGIAMOSIOS NUOSTATOS**

29. Šiuo Aprašu privalo vadovautis savivaldybės administracija ir jos struktūriniai padaliniai, savivaldybės biudžetinės įstaigos.

30. Ginčai, kilę dėl Savivaldybės turto perdavimo panaudos pagrindais organizavimo, panaudos sutarties vykdymo, sprendžiami įstatymų nustatyta tvarka.

31. Nekilnojamojo turto panaudos sutarčių vykdymo kontrolę vykdo Savivaldybės administracijos Turto valdymo ir ūkio skyrius.

––––––––––––––––––––

Rokiškio rajono savivaldybės turto perdavimo

panaudos pagrindais laikinai neatlygintinai

valdyti ir naudotis tvarkos aprašo

priedas

**SAVIVALDYBĖS TURTO PANAUDOS SUTARTIS**

\_\_\_\_\_ m.\_\_\_\_\_\_\_\_ \_\_\_\_ d. Nr. \_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

Panaudos davėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(savivaldybės institucijos, įmonės, įstaigos, organizacijos (toliau – institucija), valdančios savivaldybės turtą patikėjimo teise, pavadinimas ir kodas)

veikiantis pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(įstatymą, institucijos įstatus (nuostatus), įgaliojimą – dokumento pavadinimas, numeris, data)

atstovaujamas *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*,

(atstovo pareigos, vardas ir pavardė)

ir panaudos gavėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnyje nurodyto panaudos subjekto, priimančio turtą, pavadinimas ir kodas)

veikiantis pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstatymą, panaudos subjekto įstatus (nuostatus), įgaliojimą – dokumento pavadinimas, numeris, data)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(atstovo pareigos, vardas ir pavardė)

remdamiesi savivaldybės administracijos direktoriaus20\_\_\_ m. \_\_\_\_\_\_\_\_\_\_ \_\_\_\_d. įsakymu Nr. \_\_\_\_\_\_, sudarė šią sutartį:

**I. SUTARTIES DALYKAS**

1. Panaudos davėjas įsipareigoja panaudos gavėjui perduoti savivaldybės turtą (toliau – turtas) – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , (perduodamo turto pavadinimas ir apibūdinimas: nematerialiojo, ilgalaikio materialiojo turto **–** inventorinis numeris, įsigijimo ir likutinė vertė; nekilnojamojo turto ar kito nekilnojamojo daikto **–** panaudojimo paskirtis, pavadinimas, adresas, unikalus numeris, statinio pažymėjimas plane, bendras statinio plotas (jeigu toks yra) arba kiti statiniams būdingi geometriniai parametrai, atsižvelgus į statinio naudojimo paskirtį; perduodamo nekilnojamojo turto plotas ir indeksai (jeigu tokie yra) arba kiti nekilnojamajam turtui būdingi geometriniai parametrai, atsižvelgus į šio turto naudojimo paskirtį; trumpalaikio materialiojo turto įsigijimo vertė; jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą)

naudoti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . Perduodamo turto būklė perdavimo metu –

(nurodyti turto naudojimo paskirtį ir veiklos pobūdį)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(nurodyti turto būklę perdavimo metu ir turto trūkumus, jeigu jų rasta)

**II. SUTARTIES SĄLYGOS**

2. Panaudos davėjas perduoda turtą panaudos gavėjui\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(nurodyti terminą)

3.Trečiųjų asmenų teisės į turtą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(nurodyti trečiųjų asmenų teises į panaudos pagrindais perduodamą turtą)

4. Panaudos gavėjo lėšos, panaudotos daiktui pagerinti ar pertvarkyti, neatlyginamos.

5. Panaudos gavėjui draudžiama išnuomoti ar kitaip perduoti naudotis tretiesiems asmenims suteiktu panaudos pagrindais turtu.

6. Nuo turto priėmimo ir perdavimo akto pasirašymo momento iki faktiško turto grąžinimo momento pasibaigus sutarties terminui ar nutraukus sutartį prieš terminą:

6.1. visa turto sunaikinimo ar praradimo rizika ir atsakomybė tenka panaudos gavėjui, išskyrus draudiminius įvykius;

6.2. visa atsakomybė už nuostoliu ir žalą padarytą aplinkai ar tretiesiems asmenims (jų turtui), eksploatuojant ar saugant turtą tenka panaudos gavėjui, išskyrus draudiminius įvykius.

7. Panaudos gavėjas moka visus mokesčius, susijusius su perduotu turtu (už patalpų eksploataciją, komunalines paslaugas, šilumos bei elektros energiją, ryšio ir kitas paslaugas) bei atsiskaito už jas (išbraukti netinkamą):

7.1 pagal sudarytas sutartis su paslaugų teikėjais;

7.2. pagal turto patikėtinio pateiktas sąskaitas.

1. **ŠALIŲ PAREIGOS**

8. Panaudos davėjas privalo:

8.1. jeigu turtas neperduodamas pasirašant šią sutartį, per 5 darbo dienas nuo sutarties pasirašymo perduoti Sutarties 1 punkte nurodytą turtą pagal turto perdavimo ir priėmimo aktą, kuris yra šios sutarties priedas;

8.2. pasibaigus panaudos sutarties galiojimo terminui iš panaudos gavėjo per 5 darbo dienas nuo sutarties pasibaigimo priimti pagal perdavimo ir priėmimo aktą jam grąžinamą turtą.

9. Panaudos gavėjas privalo:

9.1. savo lėšomis per 15 kalendorinių dienų nuo sutarties pasirašymo apdrausti visam sutarties galiojimo laikotarpiui jam perduotą Savivaldybės turtą nuo žalos, kuri gali būti padaryta dėl ugnies, vandens, gamtos jėgų, vagysčių, trečiųjų asmenų neteisėtų veikų ir kitų draudiminių įvykių;

9.2. savo lėšomis per 15 kalendorinių dienų nuo sutarties pasirašymo užregistruoti panaudos sutartį dėl perduoto Savivaldybės nekilnojamojo turto VĮ „Registrų centras“. Pasibaigus panaudos sutarties terminui, panaudos gavėjas tokia pat tvarka turi išregistruoti sutartį iš Nekilnojamojo turto registro;

9.3. mokėti visus mokesčius, susijusius su panaudos pagrindais suteiktu turtu (už patalpų eksploataciją, komunalines paslaugas, šilumos bei elektros energiją ir ryšio paslaugas);

9.4. naudotis suteiktu turtu pagal jo tiesioginę paskirtį ir sutartį ir tik sprendimo dėl Savivaldybės turto perdavimo panaudos pagrindais laikinai neatlygintinai valdyti ir naudotis priėmimo metu nurodytai veiklai, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių, per visą sutarties galiojimo laiką nekeisti turto paskirties,

9.5. savo lėšomis atlikti nekilnojamojo turto pagerinimus, einamąjį remontą, prieš tai, atliekamų darbų aprašą bei sąmatą suderinant su savivaldybės administracijos direktoriumi, ir (esant reikalui) statinio kapitalinį remontą, kito ilgalaikio materialiojo turto remontą, jo techninę priežiūrą. Panaudos pagrindais perduoto turto remonto poreikį savo iniciatyva gali nustatyti panaudos gavėjas arba panaudos davėjas, kuris, apžiūrėjęs turtą, gali įpareigoti panaudos gavėją atlikti būtinuosius remonto darbus. Atlikus privalomus perduoto turto pagerinimus, tai įrodančius dokumentų kopijas panaudos gavėjas turi pateikti turto valdytojui;

9.6. atlyginti panaudos davėjui nuostolius, jei dėl neatliktų priežiūros, einamojo, kapitalinio remonto ar rekonstrukcijos darbų perduotas turtas sugedo ar buvo sugadintas;

9.7. prieš 1 mėnesį iki sutarties pasibaigimo raštu pranešti panaudos davėjui apie grąžinamą turtą;

9.8. panaudos sutarčiai pasibaigus ar ją nutraukus prieš terminą, per 5 darbo dienas grąžinti turtą panaudos davėjui perdavimo ir priėmimo aktu tos būklės, kurios jam buvo perduotas, atsižvelgiant į normalų susidėvėjimą. taip pat su visais atliktais pertvarkymais, neatskiriamais nuo turto;

9.9. panaudos sutarties pasibaigimo dieną įvykdyti visus mokestinius įsipareigojimus pagal šią sutartį;

9.10. sudaryti sąlygas panaudos davėjui kontroliuoti, ar perduotas turtas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas Savivaldybės turtas.

**IV. SUTARTIES PASIBAIGIMAS**

10. Sutartis pasibaigia:

10.1. jos terminui pasibaigus;

10.2. kitais teisės aktų nustatytais atvejais.

11. Sutartis nutraukiama prieš terminą:

11.1. įvykus suteikto panaudos pagrindais turto viešo pardavimo aukcionui;

11.2. jeigu panaudos gavėjas nevykdo veiklos, dėl kurios buvo perduotas Savivaldybės turtas, ar šį turtą naudoja ne pagal paskirtį;

11.3. šalių susitarimu;

11.4. Lietuvos Respublikos civilinio kodekso nustatyta tvarka.

12. Panaudos davėjas turi teisę vienašališkai nutraukti panaudos sutartį prieš terminą, apie tai raštu įspėdamas panaudos gavėją ne vėliau kaip prieš mėnesį, jeigu panaudos gavėjas nevykdo arba netinkamai vykdo sutarties įsipareigojimus, nurodytus sutarties 5, 6, 7, 9.1–9.10 punktuose. Sutartis pasibaigia nuo panaudos davėjo raštiško pranešimo apie sutarties nutraukimą panaudos gavėjui dienos.

**V. KITOS SUTARTIES SĄLYGOS**

13. Sutartis sudaryta dviem egzemplioriais, po vieną kiekvienai šaliai.

14. Sutartis įsigalioja nuo jos pasirašymo dienos.

15. Sutarties pakeitimai, papildymai ir priedai galioja, jeigu jie iš esmės nepakeičia sutarties, yra sudaryti raštu ir pasirašyti sutarties šalių.

16. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(čia šalys gali įrašyti ir kitas įstatymams neprieštaraujančias sąlygas)

17. Prie sutarties pridedama:

17.1. Savivaldybės turto, suteikto panaudos pagrindais, perdavimo ir priėmimo aktas (jei sutartis kartu nėra perdavimo ir priėmimo aktas);

17.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kiti suteikto panaudos pagrindais turto dokumentai ir priedai, būtini šiam turtui naudoti)

**VI. ŠALIŲ REKVIZITAI**

|  |  |
| --- | --- |
| **Panaudos davėjas** | **Panaudos gavėjas** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (juridinio asmens pavadinimas) | (juridinio asmens pavadinimas) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (juridinio asmens kodas) | (juridinio asmens kodas) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (adresas, telefono, fakso nr.) | (adresas, telefono, fakso nr.) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (atsisk. sąsk. Nr.) | (atsisk. sąsk. Nr.) |
| (Pareigos, vardas ir pavardė) | (Pareigos, vardas ir pavardė) |
| \_\_\_\_\_\_\_\_\_\_\_\_\_\_\_\_\_\_\_\_\_\_  (parašas) | \_\_\_\_\_\_\_\_\_\_\_\_\_\_\_\_\_\_\_\_\_\_  (parašas) |
| A.V. | A.V. |

(Jeigu reikalavimas turėti antspaudą numatytas įstatymuose.)

\_\_\_\_\_\_\_\_\_\_\_\_

Savivaldybės turto panaudos sutarties

priedas

**SAVIVALDYBĖS TURTO, SUTEIKTO PANAUDOS PAGRINDAIS,**

**PERDAVIMO IR PRIĖMIMO AK****TAS**

\_\_\_\_ m.\_\_\_\_\_\_\_\_ \_\_\_d. Nr.\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

Vadovaudamiesi Rokiškio rajono savivaldybės (toliau – Savivaldybė) administracijos direktoriaus20 \_\_ m. \_\_\_\_\_\_\_\_\_\_ d. įsakymu Nr. \_\_\_\_ ir panaudos sutartimi Nr. \_\_\_, sudaryta 20 \_\_ m. \_\_\_\_\_\_ d., panaudos davėjas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(turtą perduodančios savivaldybės institucijos, įmonės, įstaigos, organizacijos (toliau – institucija) pavadinimas ir kodas)

veikiantis pagal\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(įstatymą, institucijos įstatus (nuostatus), įgaliojimą – dokumento pavadinimas, numeris, data)

atstovaujamas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(atstovo pareigos, vardas ir pavardė)

perduoda, o panaudos gavėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(panaudos subjekto, priimančio turtą, pavadinimas ir kodas)

veikiantis pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(įstatymą, institucijos įstatus (nuostatus), įgaliojimą – dokumento pavadinimas, numeris, data)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(atstovo pareigos, vardas ir pavardė)

priima Savivaldybei nuosavybės teise priklausantį, panaudos davėjo patikėjimo teise valdomą turtą:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. (perduodamo turto pavadinimas ir apibūdinimas: nematerialiojo, ilgalaikio materialiojo turto **–** inventorinis numeris, įsigijimo ir likutinė vertė; nekilnojamojo turto ar kito nekilnojamojo daikto **–** panaudojimo paskirtis, pavadinimas, adresas, unikalus numeris, statinio pažymėjimas plane, bendras statinio plotas (jeigu toks yra) arba kiti statiniams būdingi geometriniai parametrai, atsižvelgus į statinio naudojimo paskirtį; perduodamo nekilnojamojo turto plotas ir indeksai (jeigu tokie yra) arba kiti nekilnojamajam turtui būdingi geometriniai parametrai, atsižvelgus į šio turto naudojimo paskirtį; trumpalaikio materialiojo turto įsigijimo vertė; jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą)

Perduodamo turto būklė perdavimo metu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(nurodyti ir turto trūkumus, jeigu jų rasta)

Šis aktas surašytas 2 egzemplioriais, po vieną turtą perduodančiam ir turtą priimančiam asmeniui.

|  |  |
| --- | --- |
| **Perdavė** | **Priėmė** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (panaudos davėjo atstovo pareigų pavadinimas) | (panaudos gavėjas ar jo atstovas) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (parašas) | (parašas) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vardas ir pavardė) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vardas ir pavardė) |
| A. V. | A. V. |

(Jeigu reikalavimas turėti antspaudą numatytas įstatymuose.)

––––––––––––––––––––

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠO PATVIRTINIMO“ AIŠKINAMASIS RAŠTAS**

2019-09-10

Rokiškis

**Parengto sprendimo projekto tikslai ir uždaviniai.**

Reglamentuoti Rokiškio rajono savivaldybei nuosavybės teise priklausančio turto suteikimo laikinai neatlygintinai valdyti ir naudotis panaudos pagrindais tvarką.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

**Sprendimo projekto esmė.**

2019-07-25 Lietuvos Respublikos Seimas priėmė Lietuvos Respublikos valstybės ir savivaldybių turto valdymo, naudojimo ir disponavimo juo įstatymo Nr. VIII-729 5, 6, 10, 12, 14, 15, 16, 21, 24 straipsnių pakeitimo ir 18 straipsnio pripažinimo netekusiu galios įstatymą Nr. XIII-2398 (toliau – Įstatymas). Įstatymo pataisomis, kurios įsigalios 2019-10-01, sumažintas subjektų, kuriems savivaldybės turtas (toliau – turtas) gali būti perduotas panaudos pagrindais laikinai neatlygintinai valdyti ir naudotis (toliau – panaudos pagrindais), skaičius (turtas panaudos pagrindais nebegali būti suteiktas politinėms partijoms); nustatyti konkretūs asociacijų ir labdaros ir paramos fondų, veiklos tikslai, kuriems esant panaudos pagrindais gali būti suteikiamas turtas; nustatytas naujas kriterijus, kad turtas subjektams gali būti perduodamas panaudos pagrindais, įvertinus poveikį konkurencijai ir atitiktį valstybės pagalbos reikalavimams.Atsižvelgus į tai, turi būti patvirtintas naujas savivaldybės turto suteikimo panaudos pagrindais tvarkos aprašas.

Tvarkos apraše detaliai numatyti turto perdavimo panaudos pagrindais kriterijai ir kitos sąlygos, kurioms esant turtas subjektams gali būti suteiktas panaudos pagrindais laikinai neatlygintinai valdyti ir naudotis panaudos pagrindais. Biudžetinėms įstaigoms turtas gali būti suteikiamas ne ilgesniam kaip 20 metų terminui, kitiems Apraše nurodytiems subjektams – ne ilgesniam kaip 10 terminui. Sprendimą dėl turto perdavimo panaudos pagrindais ar panaudos sutarties pratęsimo biudžetinėms įstaigoms priima savivaldybės administracijos direktorius, kitiems subjektams – savivaldybės taryba. Jeigu turtas perduodamas savivaldybės biudžeto lėšomis išlaikomoms įstaigoms, pasirašoma panaudos sutartis, parengta šiuo sprendimu patvirtintą panaudos sutarties formą. Jeigu turtas perduodamas viešosioms įstaigoms, asociacijoms, labdaros ir paramos fondams, egzilio sąlygomis veikiančioms aukštosioms mokykloms (kurios savo šalyje negali veikti dėl politinių priežasčių) bei kitiems subjektams, jeigu tokio perdavimo tvarka ir sąlygos nustatytos Lietuvos Respublikos įstatymuose ir kituose teisės aktuose, pasirašoma sutartis, kuriai iš anksto pritarė savivaldybės taryba. Perduodant kitą nematerialųjį, ilgalaikį ir trumpalaikį materialųjį savivaldybės turtą sutarties formos laikomasi su atitinkamais (būtinais) pakeitimais.

Informacija apie subjektams panaudos teise suteiktą turtą bus talpinama savivaldybės interneto tinklalapyje.

**Galimos pasekmės, priėmus siūlomą tarybos sprendimo projektą:**

**teigiamos** – savivaldybės turto perdavimas panaudos teise bus organizuojamas ir vykdomas vadovaujantis aktualiais savivaldybių turto valdymo srities teisės aktais;

**neigiamos** – nebus.

**Kokia sprendimo nauda Rokiškio rajono gyventojams**

Tikslus savivaldybės turto suteikimo panaudos teise reglamentavimas.

# **Finansavimo šaltiniai ir lėšų poreikis**.

# Biudžeto lėšos nebus reikalingos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Agnė Grizevičiūtė